لليَوم مَدري شتنحَسب مَحبوبي لو چَتالي؟!
رواية :قبضة النمر
للكاتبة :Azo
🔴 "لاتنسون التصويت ومتابعة لـ حساب وكومنات بين الفقرات
⚫" ادري البارت قصير بس ماحبيت اخلكم تنتضروني اكثر
❋ ❋ ❋ ❋ ❋ ❋ ❋ ❋ ❋ ❋ ❋ ❋ ❋ ❋ ❋ ❋
سكتنا اثنينه واني گلبي محروك وامشي على اعصابي ضليته نفتر لحد ما تعبنه وردنا نرجع وشفت اكثر شخص متوقعته التقي بي مره ثانيه هو عمي كتال اهلي!
ضليت صامدا بمكاني واباوع عليه شكله متغير چان يحجي وية واحد باوعلي بنضرات وابتسم وراح واني ضليت نضراتي تلحكه اريد ابچي اريد احجي لساني نعقدماكدرت انطق اي شيء هذا كله واني ارجف بصوره مو طبيعية
فرح تحجي وية ايمن ومامنتبهين واني صافنه على مكانه سحبتني فرح واني امشي ومادري بروحي شديصير ضليت صافنه نغزات بگلبي فزيت على سحبت فرح
فرح :- يلا ايفينه وصلنا
نزلت وياها واني مادري بروحي عبالك واحد ضاربني على راسي وامشي وياها وهية تحجي واني مارد عليها دخلنا للبيت تلكانه جدو فتح ايده حتى احضنه ضليت صامد بمكاني متحركت ماعرف شديصررررر وياي لزمت راسي بيدين اثنين وضليتتت اضرب على راسي بقوه اريد الوشه تروح
شريط حياتي كله انعاد جدو يسحب بيديه واني اضرب على راسي تعبت وضليت فاتحه عيوني
جدو :- ايمنننننن شبيها. شصار وياكم
ايمن :- هسة چانت مثل الورد شجاها تحولت يمه
اسمع بكلشي حوليه بس ماسيطر احجي شيء اريد ابجي اريد اعيطط ماكدر عبالك مقيده ضليت صافنه واني بحضن جدو
جدو :- خابر هذا الكلب خلي يجيييي بسرعهههه
ايمن :- يي ييي هسة
قبل لا يخابر دخل نمر ضليت صافنه حتى مابيه أحول نضري الچان يصير كله ينعاد براسي راسي راح يطك من كد الألم لزمت راسي وضغطت عليه بقوه هو بقى بمكانه يباوعلي وجهة مابيها تعابير وعبالك متحول وعاط بي جدو
جدو بعياط : تعاااااي شوفها البت راح تروح من بين ايدينه
اباوعله هو نضره كله عليه واردف
:- كلشي مابيها
ضليت صافنه عليه وجدو بعدني عنه وغسل وجهي وشهكتت عبالك حسيت شديصير ورجعت لوعيي بدن دموعي بالنزول وحضنت جدو وكمت ابجي بعلى صوتي ابجي واشهك واسمع ساره وامهن يحجن
:- خاف مخبله يمه عزززا
ايمن :- وكت هيج حجي ماتشوفن الفرخه راحت روحها وبعدين انتن عقال من هذا البنزرقي الفوك عيونج يمه شمسويه بروحج (قصده على المكياج)
ضليت حاضنته جدو بقوه ومغمضه عيوني ودموعي تنزل فجأه نسحبت من عضد ايدي بقوه شفت نمر
جدو عاط بي
:- ابن الكلب هاي احترامك
أنت تقرأ
قبضة النمرMystery / Thriller
لـم تكن صِدفـه حيـن عثـرت عليــك.. كنـت مرسوماً علـى حدود ايامـي كنـت شيـئاً انتـضره وينتضـرني ولـم يكــن لقـائنا الا بدايــة حكايـه صاغها القَدر بإتقـان. رواية حقيقيه بقلمي ازو